**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APVIENOTĀS FINANŠU, IZGLĪTĪBAS, KULTŪRAS UN SPORTA JAUTĀJUMU, SOCIĀLO UN VESELĪBAS JAUTĀJUMU, TERITORIJAS ATTĪSTĪBAS KOMITEJAS SĒDES PROTOKOLS**

Nr.5

2024. gada 01. augustā

Sēde sasaukta plkst. 10:00

Sēdi atklāj plkst. 10:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Dagnis Straubergs.

**Sēdi protokolē:** Santa Čingule.

**Sēdē piedalās deputāti:** Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Valdis Možvillo, Arvīds Ozols, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns.

**Nepiedalās deputāti:** Kristaps Močāns, Edmunds Zeidmanis.

**Sēdē piedalās:** Agris Blumers, Aiga Briede, Aigars Legzdiņš, Aija Liepa, Andis Zaļaiskalns, Andris Garklāvs, Andris Zunde, Anna Siliņa, Arvīds Ozols, Dagnis Straubergs, Dāvis Melnalksnis, Diāna Gederta, Digna Būmane, Dita Lejniece, Elēna Silāja, Elīna Lilenblate, Ģirts Ieleja, Ieva Mahte, Ineta Cīrule, Inita Hartmane, Iveta Beļauniece, Iveta Puriņa, Izita Kļaviņa, Jana Beķere, Jana Mosure, Jānis Remess, Juris Graudiņš, Kārlis Irmejs, Valentīna Kukule, Lija Jokste, Ziedonis Rubezis, Linda Helēna Griškoite, Linita Amoliņa, Māris Beļaunieks, Rūdolfs Pelēkais, Regīna Tamane, Sandra Smiltniece, Santa Čingule, Rita Lavendele, Valdis Možvillo, Mārīte Purmale.

**Darba kārtība:**

1. Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” nodošanu sabiedrības viedokļa noskaidrošanai.

Domes priekšsēdētājs lūdz izteikt priekšlikumus un uzdot jautājumus.

Priekšlikumi nav saņemti. Deputāts Arvīds Ozols un domes priekšsēdētājs Dagnis Straubergs debatē par ziņojumu par sagatavoto lēmumprojektu.

**1.**

**Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” nodošanu sabiedrības viedokļa noskaidrošanai**

Ziņo Aiga Briede, debatēs piedalās Arvīds Ozols

Ar Limbažu novada pašvaldības domes 2023.gada 28.septembra lēmumu Nr.710 apstiprināti Limbažu novada pašvaldības domes saistošie noteikumi Nr.17 „Limbažu novada pašvaldības nolikums” (protokols Nr.11, 2.)

Saskaņā ar Limbažu novada domes pieņemtajiem lēmumiem par iestāžu reorganizāciju, nepieciešams veikt grozījumus Limbažu novada pašvaldības nolikumā.

Priekšlikums paplašināt Finanšu komitejā ievēlēto deputātu skaitu, no “7” uz “9”, lai tajā tiktu pārstāvēti visu patstāvīgo komiteju priekšsēdētāji un vienlaicīgi saglabāts proporcionalitātes princips no dažādu deputātu sarakstu ievēlētajiem domes deputātiem.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Pašvaldību likuma 46. panta trešo daļu, 49. pantu, **atklāti balsojot: PAR** – 9 deputāti (Andis Zaļaiskalns, Dagnis Straubergs, Dāvis Melnalksnis, Jānis Remess, Lija Jokste, Māris Beļaunieks, Regīna Tamane, Rūdolfs Pelēkais, Ziedonis Rubezis), **PRET –** 3 deputāti (Andris Garklāvs, Arvīds Ozols, Valdis Možvillo), **ATTURAS –** deputāts Aigars Legzdiņš, komiteja **NOLEMJ:**

1. Atcelt Limbažu novada pašvaldības domes Apvienotās komitejas 2024.gada 22.jūlija lēmumu “Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” nodošanu sabiedrības viedokļa noskaidrošanai”.
2. Nodot saistošo noteikumu projektu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums””un tam pievienoto paskaidrojuma rakstu pašvaldības nolikumā noteiktajā kārtībā publicēšanai pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.
3. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
4. Uzdot Limbažu novada pašvaldības Centrālās pārvaldes Juridiskajai nodaļai, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
5. Atbildīgo par lēmuma izpildi noteikt Limbažu novada pašvaldības Centrālās pārvaldes Juridiskās nodaļas vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.

Dokumentu vadības sistēmā “Namejs” sēdē nav reģistrējies, deputāts Valdis Možvillo vārdiski balso PRET.

Dokumentu vadības sistēmā “Namejs” sēdē nav reģistrējies, deputāts Andis Zaļaiskalns vārdiski balso PAR.

Sēdi slēdz plkst. 10:11.

Sēdes vadītājs D. Straubergs

Sēdes protokoliste S.Čingule